Albin Moller

Albin Moller, teke Albinus Mollerus (roź. 1541 w Tšupcu, wum. 26 decembera 1618 w Starej Darbni) jo był serbski teolog, faraŕ, astronom, pśirodoslěźaŕ (botanikaŕ), pśełožowaŕ a spisowaśel. Wudał jo prědne śišćane knigły w dolnoserbskej rěcy.

Albin Moller jo se w Tšupcu ako syn zastojnika naroźił. Pó wótzamknjenju Kalawskeje łatyńskeje šule, Moller jo 1559 zachopił w Frankobroźe nad Odru teologiju študěrowaś. Wót lěta 1568 jo był na uniwersiśe we Wytparku, źož jo sebje dostojnosć magistra dobył. Do 1572 jo ako faraŕ źěłał we Turnowje, w lětach 1572-1574 w Tšupcu, a pótom teke na drugich městnach Dolneje Łužyce (na pśikład 1582 we Wjelikich Dobrynjach). 

Moller jo pśełožył z nimšćiny Lutherowy Mały katechizm, 120 psalmow a kjarližow a je wudał w Budyšynje pla Michała Wolraba w lěśe 1574. 

Cesćenja
W Tšupcu pśed faru cerkwje stoj pomnik k cesći Albina Mollera.

 Žrědła 
 Frido Mětšk: Moller, Albin, [w:] Jan Šołta, Pětr Kunze, Franc Šěn (wud.): Nowy biografiski słownik k stawiznam a kulturje Serbow, Budyšyn 1984, s. 391-392.
 Frido Mětšk: Albin Mollerus, [w:] Frido Mětšk: Chrestomatija dolnoserbskego pismowstwa wot zachopjeńka až na cas kněstwa fašizma w Němskej, Budyšyn 1982, s. 23-24.

 Eksterne wótkaze 
 Digitalizěrowane twórby Albina Mollera
 Doris Teichmannowa, Albinus Mollerus Straupicensis. Sorabus, matematicus, astronomus, astrologus, medicus & theologus, Rozhlad 

Kategorija:Roź. 1541
Kategorija:Wum. 1618
Kategorija:Wósoba (Dolna Łužyca)
Kategorija:Serb
Kategorija:Faraŕ
Kategorija:Pśełožowaŕ
Kategorija:Spisowaśel
Kategorija:Muž